Padwoedesaak teen Malema teruggetrek | Maroela Media
Padwoedesaak teen Malema teruggetrek
Julius Malema tydens 'n vorige perskonferensie Foto: effighters.org.za
Die Limpopo-polisie het Donderdag bevestig dat 'n saak van aanranding en saakbeskadiging teen Julius Malema, die leier van die Ekonomiese Vryheidsvegters (EFF), en drie ander mans ná 'n vermeende padwoede-aanval, teruggetrek is.
Maroela Media het Woensdag berig Bernard Redelinghuys (22), 'n inwoner van Polokwane (Pietersburg) het die saak by die polisie aanhangig gemaak. Hy het beweer Malema en drie ander mans het hom Dinsdagaand in 'n straat in die dorp aangerand, nadat hy vir hulle toeter gedruk het omdat die Mercedes Benz waarin hulle gery het, glo voor hom ingedraai het. Lees meer hier.
Brig. Hangwani Mulaudzi, woordvoerder van die polisie in Limpopo, het bevestig dat 'n saak teen Malema ondersoek is, maar die ondersoek is gestop toe Redelinghuys besluit het om die saak terug te trek. Dit is nie duidelik waarom Redelinghuys die saak teruggetrek het nie.
Die EFF het Donderdag bewerings ontken dat hul leier en die drie ander mans in die beweerde voorval betrokke was. "Ons bevelvoerder word nie ondersoek nie. Dié bewerings is vals en word sodanig hanteer," het Mbuyiseni Ndlozi, EFF se woordvoerder, gesê.
Hy het gesê die bewerings is kwaadwillig met die doel om Malema in 'n negatiewe lig te stel.
Bronne: EWN, SAPA
Bernard Redelinghuys Julius Malema padwoede
Lizz en Elzabé vier saam Nasionale Melktertdag
Derby-Lewis en Walus sterk in hospitaal aan
Ni lelik bedoel ni dink bernard bietji aandag gesoek by di media
anon – ek glo nie daar is n vrou wat beweer het sy het fotos van die voorval – en die vrou ken nie die ou wat aangeval is nie – punt is malemma en sy gespuis sal enige iets ontken